Mazwi okuti chiunga chezvipenyu kana ungamhenyu riri kushandiswa pano kuturikira chinonzi biome kuEnglish izvi zvichidudza kubatanidzwa kwezvisikwa zvipenyu zvinowanikwa munzvimbo - apa zvisikwa zvinosanganisira: mhuka, tupukanana, makwenzi, miti, maruwa, hove, nyoka zvichingodaro. Zvisikwa zviri muchiunga zvinenge zviine chiviri chimwe chinozvigonesa kurarama munzvimbo yazvinogara. Tingati maungamhenyu inzvimbo dzakatsaukana dzinorarama zvisikwa zvipenyu zvajairira kana kuzivira mamiriro ekunze enzvimbo iyoyo. Mienzaniso yemaungamhenyu yakapiwa pasi apo. Izwi rokuti biome rakaumbwa nezvikamu zviviri: chekutanga chinoti bio chichireva zvisikwa zvipenyu; chepiri chivakamberi chinonzi ome (denoting a mass or part of a specified kind) chichireva chiunga kana chikamu chechiunga cherudzi rwakarehwa mberi kwezwi rokuti ome. Izwi rokuti chiunga rinoreva kuunganidzwa kwevanhu, zvisikwa kana zvinhu panzvimbo imwe - (a collection, a gathering together, a bring together). Ringira, ndinozokuita kuti ubare, ndikuwanze; ndinozokuita chiunga chevanhu: I am going to make you fruitful and increase your numbers. I will make you a community of peoples, (Genesis 48:4 Bhaibheri reChiNdau. Tarisai chikamu cheMitauro yeBantu chiri pasi chinotsanangura zvinorehwa nemazwi anoti kiunga uye unga mururimi rweSwahili neDigo. Chiungamhenyu apa kureva nyanzvi yemaungamhenyu.